Sloboština d.o.o.

za komunalne djelatnosti

Trg dr. Franje Tuđmana 1

35430 Okučani

OIB: 33274495349

Okučani, 20. studeni 2023.g.

PLAN I PROGRAM RADA SLOBOŠTINE d.o.o.

**ZA KOMUNALNE DJELATNOSTI ZA 2024. GODINU**

Ovim planom utvrđuju se osnove djelovanja i rada Sloboštine d.o.o. za komunalne djelatnosti u 2024. godini.

Ovisno o potrebama, posebno o potrebama Općine Okučani može se odstupiti od plana, a i mijenjati ili nadopunjavati te korigirati plan rada.

Svakodnevno će se voditi dnevnik rada o točno predviđenim, odnosno obavljenim poslovima te će se moći svi podaci zbrojiti i vidjeti u kojoj mjeri se ispunjava, odnosno odstupa od plana rada i dali se plan ispunjava planiranom dinamikom i zacrtanim programom rada.

Plan rada koncipiran je na bazi rada u prethodnim godinama. Pojedini poslovi obavljaju se svakodnevno kao npr. čišćenje javnih površina, održavanje nerazvrstanih cesta, čišćenje općinske zgrade, a dobar dio poslova obavlja se sezonski, tj. u doba godine kada se mogu obavljati poslovi košnje i zimske službe. Izvršenje i svakodnevno izvođenje radova ovisi o vremenskim uvjetima, npr. količina snijega unutar jedne godine, kišna sušna godina i dr. Isto tako poslovi ukopa i održavanja na grobljima obavljaju se tijekom cijele kalendarske godine, a pred blagdane pojačanim intenzitetom.

Stoga dajemo pregled predviđenih djelatnosti s osvrtom na vrijeme izvođenja poslova te lokaciji obavljanja poslova.

**I ČIŠĆENJE OBJEKATA I ELEM. JAVNOG ZELENILA**

## I/1 Grabljanje lišća sa javnih zelenih površina

OPIS RADOVA: jesensko i proljetno izgrabljavanje travnjaka i parkova od lišća i otpadaka s utovarom u prijevozno sredstvo i odvozom lišća (najkasnije idućeg dana nakon grabljanja).

VRIJEME RADA: od rujna do kraja ožujka

JED.MJERE: m2

LOKACIJA: m2 br.grabljanja ukupno m2

1. Park ispred osnovne škole 5.000 10 50.000

2. Park ispred kino dvorane i doma zdravlja 5.613 10 56.130

3. Trg dr. Franje Tuđmana 300 15 4.500

 I/1 UKUPNO: 110.630 m2

## I/2 Čišćenje javnih zelenih površina

OPIS RADOVA: čišćenje i sakupljanje papira i ostalih otpadaka u parkovima i ostalim sadržajima javnih zelenila sa odvozom, redovito pražnjenje košarica za otpad sa zelenih površina i ispred javnih ustanova, uklanjanje uličnog otpada.

VRIJEME RADOVA: tijekom cijele godine

JED MJERE: sat - 546

## II ODRŽAVANJE TRAVNJAKA

**II/1 Košnja travnjaka motornom kosilicom, mali traktor i trimer**

OPIS RADOVA: redovito prema utvrđenoj dinamici, a ovisno vremenskim uvjetima kositi travnjak motornom kosilicom sa pripadajućim radovima ( grabljanje trave, odstranjivanje otkosa u prijevozno sredstvo i odvoz).

VRIJEME RADA: travanj -listopad

JED.MJERE: m2

LOKACIJE: m2 broj košnji ukupno m2

1. Park ispred osnovne škole 5.000 10 50.000

2. Park ispred kino dvorane i doma zdravlja 5.613 10 56.130

3. Nogometno igralište 10.960 10 109.600

4. Dječji vrtić 2.747 5 13.735

5. Dom u Čovcu 200 4 800

6. Dom u Bodegraju 200 4 800

7. Dom u Cagama 200 4 800

8. Dom u Benkovcu 200 4 800

9. Igralište u Donjim Rogoljima 300 2 600

UKUPNO – 233265 m2

## II/2 Košenje trave ručno - prateći dio strojne košnje

OPIS RADA: Košenje trave ručno na površinama koje nisu dostupne za strojno košenje kao i nisko raslinje (jednogodišnje i višegodišnje)

VRIJEME RADA: travanj - listopad

JED.MJERE: sat – 600 sati

LOKACIJE: održavanje puta prema vodocrpilištu i po nalogu općinskog poglavarstva te puta prema groblju na Bijeloj Stijeni i igrališta u Bodegraju.

## III ODRŽAVANJE DRVEĆA

## III/1 Održavanje drveća

OPIS RADOVA:

- orezivanje krošnje drveća, proreda grana, obrezivanje svih oštećenih grana

- oblikovana rezidba mladog drveća u rano proljeće

- sanitarna rezidba bolesnih, suhih i gustih grana tokom godine

- nakon obrezivanja grane složiti na hrpe, odvesti i očistiti teren.

VRIJEME RADOVA: uglavnom stanje mirovanja vegetacije, a po potrebi (iznimni slučajevi) tijekom cijele godine.

JED. MJERE: sat

LOKACIJA:

1. Park ispred škole

2. Park ispred kino dvorane i doma zdravlja

 - i prema nalogu općinskog poglavarstva

**IV ODRŽAVANJE GREDICA I ŽARDINJERA SA SEZONSKIM CVIJEĆEM**

OPIS POSLA: Gredice pognojiti, prekopati i fino isplanirati, nabava i sadnja kvalitetnih sadnica koje su najmanje 50% u cvatu, nakon sadnje zaliti, tijekom vegetacije po potrebi plitko prekopavanje i plijevljenje gredica.

VRIJEME RADA: svibanj, lipanj

Troškovi se uvećavaju za cijenu nabave sadnog materijala, gnojiva i eventualno povećane potrebe okopavanja.

## V ODRŽAVANJE STAZA

**V /1 Struganje korova sa staza, obsjecanje rubova staza te uništavanje korova herbicidima**

OPIS POSLA: Sa staza postrugati korov, sakupiti na hrpe, odvesti isti dan, obsjecanje rubova staza ivičnjaka uz prometnice zarasle travom, čišćenje ivičnjaka i rubnjaka uz stazu.

VRIJEME RADA: tijekom cijele godine

LOKACIJE: Park ispred osnovne škole, park ispred kino dvorane i doma zdravlja, pješačka staza u ul. Fra L. Ibrišimovića.

## VI ODRŽAVANJE OPREME

OPIS POSLA: prema potrebi popravljati i bojiti klupe, košarice za otpad i kandelabere.

VRIJEME RADA: tijekom cijele godine

LOKACIJE:

1. Park ispred osnovne škole – klupe, košarice, rasvjetni stupovi

2. Park ispred kino dvorane i doma zdravlja – klupe, košarice , rasvjetni stupovi

## VII POSEBNE AKTIVNOSTI

Različite aktivnosti koje se mogu javiti vezano za vremenske nepogode i druge nepredvidive situacije. Radove obavljati isključivo u dogovoru sa Jedinstvenim upravnim odjelom Općine Okučani, a priznat će se samo po opisu u dnevnik.

## VIII ODRŽAVANJE PARKIRALIŠTA I AUTOBUSNIH STAJALIŠTA

OPIS POSLA: ručno metenje asfaltnih površina

VRIJEME RADA: travanj - studeni

JED MJERE : m2

LOKACIJE: m2 br. čišćenja ukupno m2

1. Autobusno stajalište 400 130 52.000

2. Parking ispred Općine 160 130 20.800

3. Parking ispred Privredne banke 70 100 7000

4. Parking ispred Osnovne škole 120 100 12000

UKUPNO – 91800 m2

**IX ODRŽAVANJE ČISTOĆE JAVNIH POVRŠINA**

**IX /1 Ručno metenje**

OPIS POSLA: Ručno metenje javnih površina (prometnica, nogostupa) u užem centru Okučana

VRIJEME POSLA: travanj - studeni

JED. MJERE: m2

LOKACIJE: m 2 br. čišćenja ukupno m2

1. ispred zgrade općine, škola 1500 50 75000

i Zagrebačke banke

1. ul. S. Radića od br.1.do 3. 900 50 45000
2. Ul. A. Stepinca od br.3 do 12. 1100 50 55000

UKUPNO: 175. 000 m2

## IX/2 Održavanje spomen obilježja

OPIS POSLA: ručno metenje površina oko spomen obilježja, sakupljanje cvijeća, lampiona i vijenaca i odvoz na deponiju, ukrašavanje i uljepšavanje prostora oko spomenika.

VRIJEME RADA: travanj – studeni

LOKACIJE:

1. Spomenik „Kocke vedrine „ u parku u centru Okučana

2. Spomen obilježje u Bodegraju

3. Spomen obilježje u Trnakovcu

4. Spomen obilježje kod benzinske crpke

5. Spomen obilježje na Bijeloj Stijeni

6. Spomen obilježje na Ivanovcu

7. Spomen obilježje u Mašičkoj Šagovini

## IX/3 Čišćenje slivnika i otvorenih rigola

OPIS POSLA: skidanje rešetki, vađenje nanosa, utovar i zbrinjavanje istoga.

VRIJEME RADA: tijekom godine, 4 puta godišnje, a po potrebi nakon većih oborina ili poslije topljenja snijega izvršiti čišćenje odvodnih slivnih rešetki.

LOKACIJE:

 - na ulicama gdje su slivnici i rešetke spojeni na gradsku kanalizaciju

* dio ulice A Stepinca
* dio ulice A. Starčevića

##### X RAD SPREMAČICE

OPIS RADOVA: čišćenje zgrade općine, čišćenje i održavanje knjižnice, čišćenje sanitarnih čvorova u kino dvorani, čišćenje sanitarnih čvorova na tržnici i dr. poslovi u vlasništvu općine.

VRIJEME RADA: od siječnja do prosinca

 JED. MJERE: sat

Ukupno sati: 2100

#### XI STROJNO KOŠENJE IVIČNJAKA, NERAZVRSTANIH CESTA

OPIS RADOVA: traktorsko košenje ivičnjaka u Vrbovljanima, Čovcu, ulici K. Tomislava, Vukovarskoj, Fra L. Ibrašimovića, G. Viteza, 121. brigade, Trnakovca, Rogolja, Bobara, Čaprginaca, Lještana.

VRIJEME RADA: od svibnja do rujna

JED. MJERE: m2

##### XII OBAVLJANJE POSLOVA U ZIMSKOM PERIODU

OPIS RADOVA: U zimskom periodu predviđa se čišćenje lokalnih, nerazvrstanih ali po potrebi i drugih putova s traktorom - ralicom. Postojeća traktorska ralica predviđena je za osnovno čišćenje snijega sa ceste (na grubo) i u skladu s tehničkim mogućnostima i u skladu s potrebama predviđen je izlazak na teren. U zimskom periodu, a ovisno o potrebama predviđeno je i ručno čišćenje javnih površina od snijega (površine pred zgradom općine i sl.).

U velikom obimu pri izvođenju ovih poslova predviđa se suradnja sa DVD-om Okučani, ali i drugim subjektima koji su za ovakve poslove tehnički opremljeni.

U zimskom periodu također je predviđeno ukrašavanje Okučana sa božićnim i novogodišnjim nakitom i borovima te nakon blagdana spremanje istih.

##### XIII ODVOZ KRUPNOG OTPADA

OPIS RADOVA: Odvoz krupnog otpada ugovara sa nekim od poduzeća koji obavljaju odvoz krupnog otpada barem jednom godišnje, a po potrebi i više puta.

## XIV ODRŽAVANJE GROBLJA I UKOP POKOJNIKA

OPIS RADOVA: Održavanje groblja na području općine Okučani obavlja se svakodnevno, a pojačano pred vjerske blagdane, posebno pred blagdan Svih Svetih.

Također je predviđeno održavanje prilaznih putova prema grobljima, posebno seoskim grobljima.

###### R E K A P I T U L A C I J A

I Čišćenje objekata i javnog zelenila

II Održavanje travnjaka

III Održavanje drveća

IV Održavanje gredica i žardinjera sa sezonskim cvijećem

V Održavanje staza

VI Održavanje opreme

VII Posebne aktivnosti

VIII Održavanje parkirališta i autobusnih stajališta

IX Održavanje čistoće javnih površina

IX/I Metenje ručno

IX/2 Održavanje spomen obilježja

IX/3 Čišćenje slivnika

X Rad spremačice

XI Strojno košenje ivičnjaka

XII Obavljanje poslova u zimskom periodu

XIII Odvoz krupnog otpada

XIV Održavanje groblja i ukop pokojnika

Direktor:

Ivan Golub